- Բժիշկներն ինձ հորդորում էին հրաժարվել երևանյան այս ուղևորությունից, քանի որ ծունկս նոր էին վիրահատել: Բայց ես, ինչպես տեսնում եք, անվասայլակով ձեզ հյուր եմ եկել: Հայոց ցեղասպանության սահմռկեցուցիչ պատկերներն աչքիս առաջ ունենալով` պահ առաջ կամեցա 1969-ից ինձ հետ լիակատար փոխըմբռնման հասած հնագույն այս նվագախմբով միանալ ձեր ժողովրդի արդարացի պահանջատիրությանը սատարող միջազգային երաժշտահանդեսներին: Ճիշտ է, հայերի հետ անձամբ քիչ առնչություններ եմ ունեցել, բայց մանկուց ճանաչել եմ հորս` ջութակահար, դիրիժոր Մեհլի Մեթայի նյույորքյան տաղանդավոր մանկավարժ Իվան Ղալամյանին: Նրա նկարը մեր տան դիմահայաց պատից միշտ ժպտում էր ինձ` որ քաղաքում էլ բնակվելիս լինեինք: Նաև մի քանի շնորհաշատ երաժիշտ կատարողների գիտեմ, ում կայացմանը որոշակի նպաստել ենք հայրս ու ես: Ինձ համար մեծ պատիվ է գտնվել Հայաստանում և ամրապնդել հայ-իսրայելական մշակութային կամուրջն` ի նպաստ բարձր արվեստի ու խաղաղության հաղթանակի ամբողջ աշխարհում: